Itsenäisyyspuolue merkittiin maanantaina puoluerekisteriin. Puoluerekisterissä on tämän jälkeen 16 puoluetta.

Itsenäisyyspuolue (IPU) kertoo tavoittelevansa Suomen eroa EU:sta ja eurosta. Puolue haluaa myös turvallisuuspolitiikan perustaksi puolueettomuuspolitiikkaa, mikä tarkoittaa pysymistä suurvaltojen ristiriitojen ulkopuolella sekä irtautumista EU:n ja Naton kautta tapahtuvasta sotilasliittokehityksestä.

IPU kertoo osallistuvansa kuntavaaleihin ja etsii niihin ehdokkaita. Päätavoite on puolueen mukaan kuitenkin tulevissa eduskuntavaaleissa.